اتمنى من الكل ادير بالة خصوصا اذا القطوة لاقينها بالشارع ممكن اتكون متعرضة لحادث سيارة ممكن متعورة فيها جروح ما تبين ممكن مريضة او فيها التهاب بالاذن لكن الكل اعرف الحيوانات لها قدرة تحمل كبيرة و ما ابين عليها. السبوح هذا ممكن اضرها اكثر من ما افيدها يعني اذا فيها إصابة كسر او التهاب ممكن اتصير اسوا مع السبوح لان وقت السبوح اثبتونهم حيل اسحبونهم يمسكونهم يسحبون الريل و الايد وايد فيه من وجهة نظري عنف و قوة يعني لو في كسر شنو اتوقعون راح اصير؟ او التهاب او جرح احوشة ماي او التهاب بالاذن و لازم طريقة تنظيف معينة ممكن ااثر وايد و خلي كل هالمشاكل اتصير اسوا. غير جذي الحيوان اكون بالشارع متألم و خايف و سترس عليه و تخيلو تاخذونه و اتودونه اتسبحونه على طول مكان يديد ناس غريبة و ماي و هوا قوي أصوات عالية اشياء كلها بالنسبة لنا عادية لكن بالنسبة لهم شي مرعب راح اسبب توتر و سترس و خوف اكثر لهم! وقت الانقاذ او وقت ما تلقون القطو او انقول الجلب الأفضل ينحط في مكان ظلمة و صغير و هادي لان هذي الطريقة اللي احس فيها الحيوان بالامان. بعد الانقاذ يحتاج الحيوان ان يرتاح و يستقر و اتم فحصة من دكتور و اذا كل شي اوكي بعد عالاقل اسبوع تقدرون اتسبحونة و تحلقونه بس بالبداية انتبهو السبوح او قَص الشعر مو هذا الشي اللي راح يحميهم او يحميكم من الأمراض الأهم اروحون الطبيب اتم فحصهم عدل و بعدها اذا امورهم زينة سبحوهم. هدفنا الانقاذ لكن بطريقة صحيحة و ما تاثر بشكل سلبي عليهم حتن لو بدون قصد 😃❤️